CELEX: 32012R0233
Language: lv
Date: 2012-03-16 00:00:00
Title: Komisijas Īstenošanas regula (ES) Nr. 233/2012 ( 2012. gada 16. marts ), ar ko īsteno Eiropas Parlamenta un Padomes Regulu (EK) Nr. 999/2001 attiecībā uz Dānijas grozītās skrepi slimības valsts kontroles programmas apstiprinājumu  Dokuments attiecas uz EEZ

17.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 78/13
            
         KOMISIJAS ĪSTENOŠANAS REGULA (ES) Nr. 233/2012
   (2012. gada 16. marts),
   ar ko īsteno Eiropas Parlamenta un Padomes Regulu (EK) Nr. 999/2001 attiecībā uz Dānijas grozītās skrepi slimības valsts kontroles programmas apstiprinājumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās VIII pielikuma A nodaļas I iedaļas b) punkta iii) apakšpunktu,
   tā kā:
   
               (1)
            
            
               Regula (EK) Nr. 999/2001 nosaka noteikumus dzīvnieku transmisīvo sūkļveida encefalopātiju profilaksei, kontrolei un apkarošanai. Tā paredz, ka dalībvalstu skrepi slimības valsts kontroles programmas var apstiprināt, ja tās atbilst konkrētiem minētajā regulā noteiktiem kritērijiem.
            
         
               (2)
            
            
               Komisijas 2006. gada 31. marta Regula (EK) Nr. 546/2006, ar ko īsteno Eiropas Parlamenta un Padomes Regulu (EK) Nr. 999/2001 attiecībā uz skrepi slimības valsts kontroles programmām un papildu garantijām, nosaka dažas atkāpes no Lēmumā 2003/100/EK noteiktajām prasībām un atceļ Regulu (EK) Nr. 1874/2003 (2)
                  inter alia tika apstiprināta Dānijas skrepi slimības valsts kontroles programma un noteiktas papildu garantijas attiecībā uz saimniecībām un oficiāliem aitu un kazu pārvietošanas ierobežojumiem konkrētos apstākļos.
            
         
               (3)
            
            
               Dānija 2011. gada 25. novembrī iesniedza Komisijai apstiprināšanai grozītu skrepi slimības valsts kontroles programmu, kas atbilst Regulā (EK) Nr. 999/2001 noteiktajiem kritērijiem. Kopš 2003. gada visām kritušajām aitām un kazām, kuras vecākas par 18 mēnešiem, Dānijā ir veikta skrepi slimības pārbaude un nav konstatēts neviens klasiskās skrepi slimības gadījums. Tāpēc Dānijas skrepi slimības valsts kontroles programmas grozījuma mērķis ir samazināt ik gadu veikto pārbaužu skaitu, un tā vietā, lai pārbaudītu visas kritušās aitas un kazas, kuras vecākas par 18 mēnešiem, kā tas tiek darīts šobrīd, izpildīt obligāto pārbaužu minimumu, kas noteikts saskaņā ar Regulu (EK) Nr. 999/2001.
            
         
               (4)
            
            
               Ņemot vērā šā brīža labvēlīgo epidemioloģisko situāciju Dānijā, šīs dalībvalsts grozītā skrepi slimības valsts kontroles programma būtu jāapstiprina.
            
         
               (5)
            
            
               Grozītā skrepi slimības valsts kontroles programma neietekmēs tirdzniecību, jo Regulā (EK) Nr. 546/2006 noteiktās papildu garantijas un oficiālie pārvietošanas ierobežojumi paliek nemainīgi. Tāpēc šī regula būtu jāpiemēro nekavējoties.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Ar šo tiek apstiprināta grozītā skrepi slimības valsts kontroles programma, kuru Dānija 2011. gada 25. novembrī iesniedza Komisijai.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 16. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 147, 31.5.2001., 1. lpp.
   
      (2)  OV L 94, 1.4.2006., 28. lpp.